CELEX: 32018D0487
Language: mt
Date: 2018-03-20 00:00:00
Title: Deċiżjoni tal-Kunsill (UE) 2018/487 tal-20 ta' Marzu 2018 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Oesterreichische Nationalbank

23.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 81/17
            
         DEĊIŻJONI TAL-KUNSILL (UE) 2018/487
   tal-20 ta' Marzu 2018
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Oesterreichische Nationalbank
   IL-KUNSILL TAL-UNJONI EWROPEA,
   Wara li kkunsidra l-Protokoll Nru 4 dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, u b'mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tas-26 ta' Jannar 2018 lill-Kunsill tal-Unjoni Ewropea dwar l-awdituri esterni tal-Oesterreichische Nationalbank (BĊE/2018/1) (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               L-Artikolu 37(1) tal-Att Federali Awstrijakk dwar l-Oesterreichische Nationalbank jistipula illi l-Laqgħa Ġenerali tal-Oesterreichische Nationalbank teleġġi awditur estern u awditur estern supplenti għal perijodu massimu ta' ħames snin. L-awditur estern supplenti jingħata l-mandat biss f'każ li l-awditur estern ma jkunx jista jwettaq il-verifika.
            
         
               (3)
            
            
               Il-mandat kemm tal-awditur estern attwali kif ukoll tal-awditur estern supplenti attwali tal-Oesterreichische Nationalbank intemm wara l-verifika għas-sena finanzjarja 2017. Għalhekk huwa meħtieġ li jinħatru awdituri esterni mis-sena finanzjarja 2018.
            
         
               (4)
            
            
               L-Oesterreichische Nationalbank għażel lil Ernst & Young Wirtschaftsprüfungsgesellschaft m.b.H. bħala l-awditur estern tiegħu u lil Deloitte Audit Wirtschaftsprüfungs GmbH bħala l-awditur estern supplenti għas-snin finanzjarji 2018 sal-2022.
            
         
               (5)
            
            
               Il-Kunsill Governattiv tal-BĊE rrakkomanda li Ernst & Young Wirtschaftsprüfungsgesellschaft m.b.H. jinħatar bħala l-awditur estern tal-Oesterreichische Nationalbank u li Deloitte Audit Wirtschaftsprüfungs GmbH jinħatar bħala l-awditur estern supplenti tal-Oesterreichische Nationalbank għas-snin finanzjarji 2018 sal-2022.
            
         
               (6)
            
            
               B'segwitu għar-rakkomandazzjoni tal-Kunsill Governattiv tal-BĊE, jenħtieġ li d-Deċiżjoni tal-Kunsill 1999/70/KE (2) tiġi emendata skont dan,
            
         ADOTTA DIN ID-DEĊIŻJONI:
   Artikolu 1
   L-Artikolu 1(9) tad-Deċiżjoni 1999/70/KE għandu jiġi sostitwit b'dan li ġej:
   
      “9.   Ernst & Young Wirtschaftsprüfungsgesellschaft m.b.H. huwa b'dan approvat bħala l-awditur estern tal-Oesterreichische Nationalbank għas-snin finanzjarji 2018 sal-2022.
      Deloitte Audit Wirtschaftsprüfungs GmbH huwa b'dan approvat bħala l-awditur estern supplenti tal-Oesterreichische Nationalbank għas-snin finanzjarji 2018 sal-2022.”.
   
   Artikolu 2
   Din id-Deċiżjoni għandha ssir effettiva fid-data tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fi Brussell, il-20 ta' Marzu 2018.
      
         
            Għall-Kunsill
         
         
            Il-President
         
         E. ZAHARIEVA
      
   
   
      (1)  ĠU C 37, 1.2.2018, p. 1.
   
      (2)  Id-Deċiżjoni tal-Kunsill 1999/70/KE tal-25 ta' Jannar 1999 dwar l-awdituri esterni tal-banek ċentrali nazzjonali (ĠU L 22, 29.1.1999, p. 69).